[{"text_idx": "#000000", "text": "Cefnogi Cymunedau a Phroffiliau Cymunedol"}, {"text_idx": "#000001", "text": "O ganlyniad i egni ac ymrwymiad aelodau\u2019r gymuned leol sy\u2019n benderfynol o fanteisio i\u2019r eithaf ar eu lleoliad tirwedd anhygoel, mae Pyllau a Chanolfan Beicio Mynydd Glyncorrwg yn fyd-enwog. Mae\u2019r Ganolfan yn ganolbwynt ystod helaeth o lwybrau wedi\u2019u marcio ar gyfer cerddwyr ac yn lleoliad o safon fyd-eang ar gyfer beicwyr mynydd ac amrywiaeth eang o weithgareddau awyr agored eraill \u2013 marchogaeth, pysgota, fforio treftadaeth. Mae cyfleusterau gwersylla, hurio beiciau mynydd a chaffi ar y safle."}, {"text_idx": "#000002", "text": "Roedd y cais ar gyfer cyflogi a hyfforddi swydd tymor byr i wneud gwaith atgyweirio a gwelliannau. Mae\u2019r Ganolfan a\u2019i llwybrau\u2019n ased enfawr i\u2019r cwm, gan barhau i ddenu ymwelwyr o bob cwr o\u2019r Deyrnas Unedig a\u2019r tu hwnt i\u2019r ardal."}, {"text_idx": "#000003", "text": "\u201cCyflogwyd gweithiwr newydd i gyflwyno\u2019r prosiect. Ymysg y gwaith a gyflawnwyd oedd newid a thrwsio cledrau llaw a grisiau a oedd wedi eu difrodi o gwmpas y pyllau, rhoi ymylon ar y llwybrau, tynnu chwyn pwll Canadaidd a helpu gyda deciau newydd a phaentio rhannau blaen y ganolfan ymwelwyr. Hyfforddwyd y cyflogai gan reolwr ac roedd y gwaith ti\u0302m rhwng y cyflogai a\u2019r rheolwr yn effeithlon iawn. Cafodd ein llwybrau troed, pyllau a chanolfan ymwelwyr i gyd eu gwella gan y prosiect. Mae cymunedau lleol ac ymwelwyr wedi elwa o\u2019r gwelliannau \u2013 achoswyd oedi i\u2019r gwaith gan dywydd gwael yn yr haf a\u2019r hydref a byddwn yn gofyn am dywydd gwell y tro nesaf.\u201d \u2013 Neil Bevan, Canolfan Ymwelwyr Pyllau Glyncorrwg"}, {"text_idx": "#000006", "text": "PyC is excited to offer Phase 2 development of Cynon Linc funding of \u00a3188,664 over the next three years\nUpdate on Afan Lodge July 23\nFfrwyth llafur: Mae plant ysgol lleol yn ymuno a\u0302 gardd gymunedol ar gyfer Wythnos Genedlaethol yr Ardd i gefnogi\u2019r hen a\u2019r rhai sy\u2019n agored i niwed."}]